கேள்வி: அலெக்சி சரணா பற்றி தகவல் சொல்.
பதில்: அலெக்சி சரணா (''Alexey Sarana'') செர்பியா விளையாடும் ஓர் உருசியா சதுரங்க கிராண்ட்மாஸ்டர் (சதுரங்கம்) ஆவார். 2000 ஆம் ஆண்டு சனவரி மாதம் 26 ஆம் தேதி உருசியாவின் மாசுக்கோ நகரத்தில் இவர் பிறந்தார். அலெக்சி வாசிலியேவிச் சரணா என்ற பெயராலும் அறியப்படுகிறார். 2000 ஆம் ஆண்டு வரை உருசியாவிலும் 2023 முதல் செர்பியாவிலும் வசித்து வருகிறார். பிடே அமைப்பு 2017 ஆம் ஆண்டு அலெக்சி சரணாவிற்கு சதுரங்க கிராண்டு மாசுட்டர் பட்டத்தை வழங்கியது. 2023 ஆம் ஆண்டு ஐரோப்பிய தனிநபர் சதுரங்க வாகையாளர் பட்டத்தை வென்றார்.[https://www.europechess.org/alexey-sarana-wins-european-individual-chess-championship-2023/ European Chess Union. Alexey Sarana wins European Individual Chess Championship 2023] இவரின் தந்தை ஓர் உக்ரைனியர். இவர் கீவ் அருகே வசிக்கிறார். 2022 ஆம் ஆண்டு மார்ச்சு மாதத்தில் சரணா உருசியாவை விட்டு வெளியேறினார். உக்ரைன் மீதான உருசிய படையெடுப்பு முடியும் வரை தான் உருசியாவிற்கு திரும்பி வரத் திட்டமிடவில்லை என்று கூறினார்.